ไฟแนนซ์ทูเดย์
...หลังธนาคารสินเอเซียได้เปลี่ยนมาเป็นธนาคารไอซีบีซี (ไทย) แบงก์ยักษ์ใหญ่ของรัฐบาลจีน คนในแบงก์ก็ต้องหัดพูดภาษาจีนกันเป็นการใหญ่ จะรู้แค่ 2 ภาษา ไทยและอังกฤษไม่พอซะแล้ว ต้องภาษาจีนกลางเพิ่มด้วย เพราะทางสำนักงานใหญ่ส่งประธานบินตรงมาเพื่อบริหารธนาคารแห่งนี้
8 ส.ค. 2555

...หลังธนาคารสินเอเซียได้เปลี่ยนมาเป็นธนาคารไอซีบีซี (ไทย) แบงก์ยักษ์ใหญ่ของรัฐบาลจีน คนในแบงก์ก็ต้องหัดพูดภาษาจีนกันเป็นการใหญ่ จะรู้แค่ 2 ภาษา ไทยและอังกฤษไม่พอซะแล้ว ต้องภาษาจีนกลางเพิ่มด้วย เพราะทางสำนักงานใหญ่ส่งประธานบินตรงมาเพื่อบริหารธนาคารแห่งนี้
เพื่อกระชับความสัมพันธ์ให้แนบแน่น อภิชาติ เกษมกุลศิริ รองกรรมการผู้จัดการใหญ่ ซึ่งเป็นคนไทยเชื้อสายจีนก็อาศัยวันหยุดยาว จัดทัวร์เยี่ยมญาติที่เหมยโจว มณฑลกวางตุ้ง ไม่น่าเชื่อว่าหากันจนเจอจริงๆ แต่ก็แทบจะไม่เหลือคนที่จำได้ เพราะเวลาผ่านไปเนิ่นนาน วันหลังใครเจอคุณอภิชาติต่าภาษาจีนได้เลย เพราะเฮียเขาเริ่มฟังและพูดได้คล่องแคล่ว
...ไม่รู้ว่าโดนอะไรจากเบื้องบน ทำให้ อาจ วิเชียรเจริญ ผู้ช่วยกรรมการผู้จัดการใหญ่ ธนาคารกสิกรไทย ไม่ค่อยอยากคุยกับสื่อ ถ้าหากเป็นเรื่องของการเตือนลูกค้าที่ใช้อินเทอร์เน็ตแบงก์กิงผ่านสมาร์ตโฟนแล้วละก็ ขอบอกว่าเรื่องนี้คุณอาจเป็นฮีโร่ เพราะการเตือนลูกค้านั้นเป็นเรื่องถูกต้อง ถ้าคิดว่าทำให้ลูกค้าตื่นตระหนกขอให้คิดใหม่ เพราะเรื่องนี้สำคัญต้องเตือนลูกค้าให้ตื่นตัวและระมัดระวัง
...ธนาคารกรุงศรีอยุธยา ปิ๊งไอเดียเก๋กู๊ด ออกแคมเปญเงินฝากแบบคอมบายกับผลิตภัณฑ์อื่น คือ “กรุงศรี แลกแต้ม 3,000 รับดอกเบี้ยเงินฝาก 4%” สำหรับลูกค้าที่ถือบัตรเครดิตกรุงศรี บัตรกรุงศรี เฟิร์สช้อยส์ และบัตรเครดิตเซ็นทรัล เพียงใช้คะแนนสะสม 3,000 คะแนน แลกรับสิทธิเปิดบัญชีเงินฝากประจำพิเศษ 4 เดือน ดอกเบี้ย 4% แลกคะแนนได้ตั้งแต่วันนี้ ถึง 30 ก.ย. 2555
...ใครเจอ “พี่ตุ๊ก” พิตราภรณ์ บุณยรัตพันธุ์ รองกรรมการผู้จัดการ บริษัท เมืองไทยประกันชีวิต ช่วงนี้อย่าสงสัยทำไมสวยเซี้ยะเปรี๊ยะระเบิด เพราะป่วยเข้าโรงพยาบาลไปนอนเล่น ออกมาน้ำหนักหายไป 4 กิโลกรัม จึงเพรียวลมอย่างที่เห็น